
	ACTA 


	Expedient núm.: 
	Òrgan col·legiat: 

	JGL/2020/48 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	28 de desembre de 2020 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Montserrat Codina i Serra


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


 
 
Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2020/47 de la Junta de Govern Local de la sessió duta a terme el dia 21 de desembre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1114/2020. Ceradent, SCP – queixa extracció de fums cuina 

	Favorable
	Tipus de votació: unanimitat

	Vista la sol·licitud que planteja la queixa pels fums provinents d’una cuina i demana una solució definitiva al problema que ja va plantejar el proppassat mes de juliol;
Atès que, per acord de la Junta de Govern Local de 27 de juliol de 2020, i d’acord amb l’informe emès per l’enginyer municipal, es va requerir la regularització de la llicencia d’activitats de què disposava afegint-hi l’activitat de cuina;
Atès que, a dia d’avui, Supermercats del Solsonès, SL, no ha tramitat la regularització de la llicència esmentada;
A proposta del regidor delegat de Medi Ambient, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda requerir la regularització de la llicència d’activitats i concedir un termini de quinze dies hàbils, a partir de rebre la present resolució, per a fer la tramitació. En cas contrari, s’incoarà el corresponent expedient sancionador.


AFERS SOCIALS
	Expedient 2055/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2012/00023 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de desembre, un ajut de cent seixanta euros (160,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 2071/2020. Lectures comptador comunitari 

	Favorable
	Tipus de votació: unanimitat

	Vista la sol·licitud d’un veí que exposa que el tercer trimestre de 2020 la facturació d’aigua d’uns immobles han experimentat un increment desmesurat i demana que se li faciliti una còpia de les lectures del comptador comunitari, que dona servei al tres pisos, i poder avaluar el problema sobre el terreny;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda facilitar al sol·licitant les lectures del comptador comunitari.


 
	Expedient 2067/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en el rebut de subministrament d'aigua potable d'ús domèstic a un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


 
	Expedient 2068/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en el rebut de subministrament d'aigua potable d'ús domèstic a un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


CEMENTIRI
	Expedient 2066/2020. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol del cementiri municipal;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


 
	Expedient 2070/2020. Permís per dipositar unes cendres 

	Favorable
	Tipus de votació: unanimitat

	Vista la sol·licitud de permís per dipositar una urna amb cendres a un nínxol del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, un cop pagada la taxa establerta a l'ordenança corresponent.


 
	Expedient 2069/2020. Renuncia de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de renúncia de la concessió del dret funerari d’un nínxol del cementiri municipal de Solsona, i que demana que l’Ajuntament de Solsona li retorni l’import del rescat del nínxol;
Vist que no hi ha restes mortals enterrades al nínxol esmentat;
Vist l’article núm. 6 de l’ordenança municipal núm. 8 que disposa que en els rescats de nínxols l’Ajuntament abonarà el 50% del preu de la concessió segons l’ordenança vigent en el moment del rescat;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda rescatar el nínxol esmentat i pagar al sol·licitant l’import de tres-cents trenta-nou euros amb cinquanta cèntims (339,50 €).


COMUNICACIÓ
	Expedient 2056/2020. Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM)

	Favorable
	Tipus de votació: unanimitat

	Es dóna compte del contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM) i que es transcriu tot seguit:
«Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM)
Barcelona, 1 de gener de 2021
Reunits
D’una banda, la Xarxa Audiovisual Local, SL, amb CIF B65908337 i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada pel Sr. Xavier Escribà i Vivó, com a gerent de la mateixa, segons escriptura de nomenament de càrrec, autoritzada pel Notari de Barcelona, Sr. Lluís Jou i Mirabent, de data 26 de juliol de 2017, amb número de protocol 1974.
De l’altra, l’Ajuntament de Solsona, amb CIF P2525700G i domicili social a Solsona, carrer del Castell, núm. 20, 25280 Solsona, representat pel Sr. David Rodríguez i Gonzàlez, com a alcalde del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa, una plataforma única de continguts multimèdia i serveis adreçats als mitjans de comunicació local.
II. Que la XAL és la impulsora de la convocatòria per a la coproducció de magazins territorials per a l’any 2021, amb l’objectiu d’estimular la cooperació i el treball en xarxa entre les ràdios locals adherides a la XAL mitjançant la coproducció i emissió per part de les ràdios de magazins territorials cadascun dels quals comptarà amb la participació d’un mínim de tres emissores i així contribuir a l’oferta de programació en directe de les ràdios amb una oferta àmplia de proximitat.
III. Que l’Ajuntament de Solsona (en endavant, La Productora), que té per objecte entre d'altres, i en virtut dels seus estatuts, la producció radiofònica, i compta amb l’experiència i els mitjans tècnics, materials i humans necessaris per a desenvolupar les activitats pròpies del seu objecte amb la màxima eficiència i qualitat, ha presentat a la XAL un projecte per a la producció d’un programa radiofònic.
IV. Que La Productora és una entitat adherida al Protocol General de Serveis de la XAL i d’acord a l’establert a l’esmentat Protocol General, la XAL actua com a estructura de concertació, cooperació i coordinació de les seves entitats adherides en benefici del mateix sector per tal de garantir-ne la seva viabilitat i singularitat en el territori i col·labora amb elles compartint els objectius i estratègies que permeten optimitzar els recursos disponibles en benefici d’una millor oferta de continguts i serveis; i, en tant que estructura de coordinació, coprodueix o encarrega la producció de programes a les televisions de proximitat o a aquelles productores que presentin propostes d’interès per a la XAL i/o per a les seves entitats adherides.
V. Que els Procediments de Contractació de la XAL estableixen, al seu article 3.2.2, que la contractació audiovisual s’adjudicarà de manera directa quan el contractista sigui una de les entitats adherides al Protocol General de Serveis de la XAL, en tenir, per raó de la seva adhesió a l’esmentat Protocol, la facultat de produir o coproduir programes i continguts, tot cedint els drets d’explotació a la societat.
VI. Que La Productora ha adquirit la totalitat dels drets de propietat intel·lectual, industrial i d’imatge que necessàriament hagi d’aportar per al desenvolupament de la seva activitat professional i el resultat que se’n derivi.
VII. Que és d’interès de la XAL que La Productora realitzi el programa radiofònic que a continuació s’especifica per a la qual cosa les parts formalitzen el present contracte de coproducció, en base a les següents
Clàusules
Primera. Objecte
El present contracte té per objecte regular les condicions de coproducció, cessió, distribució i emissió del programa “La Central” (en endavant, El Programa) amb les següents característiques:
Títol: “La Central”.
Sinopsi: Magazín matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc.).
Entitats col·laboradores: Ràdio Sallent, Ràdio Sant Fruitós, Ràdio 010, Solsona FM i Castellet Ràdio.
Periodicitat: diària, de dilluns a divendres, de 8.00 a 11.00 hores.
Temporada: 2021.
Període previst d’emissió: del 01/01/2021 a 15/07/2021.
Així mateix, és objecte del present contracte la cessió dels drets de propietat intel·lectual corresponents a la realització del Programa.
Segona. Condicions generals de la producció
1. El Programa es produirà als estudis de Ràdio Sant Fruitós (entitat encarregada de coordinar la realització de les tasques de producció del Programa amb les altres ràdios participants) i s'emetrà en directe per totes les emissores implicades en la producció, d’acord amb el projecte presentat a la XAL.
2. Correspon a La Productora fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
3. Sense perjudici de l’anterior, La Productora, assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a Internet (web, bloc, xarxes socials, etc.) que se’n derivin o siguin inherents a la seva producció audiovisual.
4. La Productora s'obliga a mantenir la XAL informada de qualsevol modificació substancial que pugui afectar a la producció del Programa.
Tercera. Autonomia
La relació contractual derivada del present contracte és una relació purament mercantil, per la qual cosa La Productora conserva plenament la seva independència d’actuació i organització.
Tot el personal que executi les prestacions contractades dependrà únicament de La Productora a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
La Productora posarà a disposició de la XAL la documentació acreditativa de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals, a fi de garantir el compliment de les obligacions laborals del personal que presti els seus serveis en la producció del Programa.
Quarta. Vigència
Amb independència de les estipulacions relatives als drets d’explotació, el present contracte serà vigent des de la data del lliurament del primer capítol del Programa fins a l’entrega del darrer dels capítols acordats.
Cinquena. Drets d’explotació
1. La Productora declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Productora s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte. En qualsevol cas, es presumirà que La Productora ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
2. Així mateix, i d'acord amb els articles 88 i següents de la Llei de Propietat Intel·lectual, la cessió dels drets d'explotació presumeix l'autorització dels guionistes per a realitzar, en la forma d'emissió de l'obra, les modificacions estrictament exigides pel sistema de programació del mitjà, sense perjudici, en tot cas, dels drets morals reconeguts en l’article 14.4 de l'esmentada llei, que únicament podran ser exercitats sobre la versió definitiva. A aquests efectes, La Productora portarà a terme les accions que resultin oportunes per tal d’evitar i/o perseguir actuacions de tercers en relació als drets de propietat intel·lectual que es derivin del Programa i que tinguin relació amb la seva prestació.
3. La XAL podrà requerir l’elevació a escriptura pública dels contractes que recullin les cessions de drets de propietat intel·lectual sobre El Programa i els seus components creatius, a fi de garantir l’efectivitat dels drets d’explotació que li corresponguin d’acord amb l’establert en el present contracte. La XAL assumirà les despeses derivades de l’elevació a escriptura pública.
4. Tot l’anterior, sense perjudici de l’obligació que correspongui assumir a la XAL o les seves entitats adherides en el seu cas, amb les entitats de gestió col·lectiva de drets d’autor.
5. La Productora cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre El Programa i la totalitat dels seus components creatius.
6. La XAL, com a titular per tant de tots els drets d'explotació sobre El Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
7. L’import total del contracte inclourà expressament, a més de la remuneració pels serveis contractats, tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Sisena. Contraprestacions econòmiques
1. La Productora percebrà, com a import d’aquest contracte, la quantitat de nou mil cent euros (9.100,00 €), més l’IVA del 21%, a raó de mil quatre-cents euros (1.400,00 €) mensuals, amb excepció del mes de juliol que serà a raó de set-cents euros (700,00 €).
2. Aquest import s’abonarà a partir de l’inici de les emissions del Programa, prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
3. L’import total del contracte suposa que La Productora assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia productora o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. La Productora en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les entitats adherides, a les entitats de gestió de drets corresponents i, posteriorment, liquidada per aquestes als seus legítims creditors.
4. La Productora ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Setena. Cessió
La Productora no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, La Productora serà responsable de fer conèixer al tercer les condicions previstes en aquest document les quals seran vinculants per a les parts.
Vuitena. Publicitat
1. La XAL podrà contractar espais publicitaris per a la seva inclusió en El Programa, dins dels límits legalment establerts, i podrà també celebrar contractes de patrocini per segons el que disposa l’article 24 de la Llei General de Publicitat. A aquests efectes, i d’acord amb les directrius de la XAL, El Programa s’entregarà amb els corresponents talls/blocs per a la inclusió de publicitat.
2. La Productora es compromet a no introduir en El Programa cap tipus de menció o al·lusió publicitària o propagandística, no acceptades expressament per la XAL. En aquest sentit, la XAL podrà requerir l’eliminació –o eliminar directament– aquells continguts del Programa que es puguin considerar publicitat il·lícita d’acord amb la legislació vigent.
3. A requeriment de la XAL, La Productora garanteix l’aparició del personal aportat per la XAL en les campanyes publicitàries o altre tipus de promocions dels continguts i serveis prestats per la XAL. No obstant això, qualsevol forma de promoció que incideixi en els drets al nom i la pròpia imatge de les persones implicades serà tractada de forma respectuosa i de conformitat amb la legislació vigent.
Novena. Imatge corporativa
El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Productora. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
Desena. Notificacions
1. Per la producció, realització i coordinació del Programa i tot allò que se’n derivi del mateix, inclòs el correcte lliurament del mateix o la seva comunicació a tercers, les parts designen les següents adreces de correu: La Productora: intervenció1@ajsolsona.cat / direccio@solsonafm.cat i la XAL: tmiedes@laxarxa.cat. 
La XAL no serà responsable de totes aquelles comunicacions o trameses de material que no siguin lliurades directament a l’anterior adreça. En conseqüència, correspondrà a La Productora assumir els perjudicis causats, a ella o a la XAL, per les comunicacions o trameses de material que no siguin lliurats directament a l’adreça indicada.
2. Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Productora designa com a adreça per a qualsevol comunicació relacionada amb aquest contracte l’adreça de correu electrònic intervenció1@ajsolsona.cat / direccio@solsonafm.cat i la XAL l’adreça administracio@laxarxa.cat.
Onzena. Resolució del contracte
1. El present contracte s’extingirà, amb caràcter general, per les següents causes:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim de quinze dies (15) respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Per causa de la naturalesa dels serveis contractats les parts acorden que en el supòsit d) del paràgraf anterior, la part renunciant o incomplidora haurà d’indemnitzar a l’altra amb una quantitat equivalent al 20% de l’import total del contracte.
3. Són causes de resolució unilateral del contracte, per part de la XAL, les següents:
a) La declaració de concurs o insolvència de La Productora en qualsevol altre procediment.
b) La manca d’adequació per part de La Productora respecte de la qualitat tècnica, artística i lingüística del Programa, d’acord amb l’establert en el present contracte.
c) La manca de dotació pressupostària de la XAL que no permeti fer efectiva la despesa derivada del contracte.
d) La pèrdua de La Productora de la condició d'entitat adherida al Protocol General de Serveis de la XAL per qualsevol causa, sense que es generi cap dret d'indemnització a favor seu.
e) L’incompliment de la RÀDIO de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals.
4. La Productora s’obliga a incloure les condicions de suspensió del Programa i resolució del contracte abans estipulades en tots els contractes tècnics i artístics que formalitzi amb tercers per a la producció del Programa. En cas de no fer-ho, i en qualsevol cas, La XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Protecció de dades de caràcter personal
Responsable del tractament: XARXA AUDIOVISUAL LOCAL, SL
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029) Telèfon: 935 08 06 67
Correu electrònic: serveisjuridics@laxarxa.cat
Delegat de Protecció de Dades: Servei d’Assessoria Jurídica de la XAL.
Base jurídica del tractament:
Reglament General de Protecció de Dades 2016/679.
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals.
Finalitat del tractament: gestionar i tramitar l’execució d’aquest contracte.
Destinataris: no estan previstes cessions de dades.
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades.
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Tretzena. Validesa del contracte
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Catorzena. Legislació i jurisdicció
El present contracte té caràcter mercantil i es regirà principalment pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document en el lloc i la data que figura al principi d’aquest contracte.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contracte esmentat i facultar l’alcalde per a la seva signatura.


GOVERNACIÓ
	Expedient 2050/2020. Baixa de la llicència del gual 

	Favorable
	Tipus de votació: unanimitat

	Vista la sol·licitud de la baixa de la llicència d’un gual;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la baixa sol·licitada.


	Expedient 2054/2020. Autorització per tocar música al carrer

	Desfavorable
	Tipus de votació: unanimitat

	Vista la sol·licitud d’autorització per a tocar música al carrer;
Atès que, amb motiu de l’actual situació sanitària, cal programar els actes culturals en espais en els quals sigui factible realitzar el control d’aforament, cosa que no és possible a la via pública;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar als sol·licitants que, mentre duri la situació actual de crisi sanitària, no és possible concedir l’autorització sol·licitada.


 
	Expedient 2060/2020. Agrupació de Geganters de Solsona – ocupació via pública

	Favorable
	Tipus de votació: unanimitat

	Vista la sol·licitud de l'Agrupació de Geganters de Solsona que demana autorització per instal·lar una parada el dia 24 de desembre, de les 11.00 a les 13.00 hores a la plaça de la Torre de les Hores, per vendre figuretes dels gegants;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que, a causa de la crisi sanitària provocada per la COVID-19, s'han de prendre totes les precaucions d'higiene possibles en la manipulació dels productes i garantir la distància mínima entre persones.


 
	Expedient 2065/2020. Junts per Catalunya – ocupació via pública

	Favorable
	Tipus de votació: unanimitat

	Vista la sol·licitud de Junts per Catalunya que demana un espai al passeig de Sant Antoni M. Claret, per poder col·locar una taula i tres cadires, el dia 31 de desembre, de les 10.00 a les 13.00 hores, per recollir signatures per tal que el partit es pugui presentar a les eleccions del 14 de febrer de 2021;
Atès que el dia 31 de desembre al passeig de Sant Antoni M. Claret s’hi celebra el mercat setmanal i, amb motiu de les mesures imposades per fer front a l’actual crisis sanitària, no és possible incrementar el nombre de parades;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar la utilització d’un espai a la plaça de la Torre de les Hores i comunicar a la sol·licitant que, a causa de la crisi sanitària provocada per la COVID-19, s’han de prendre totes les precaucions d’higiene possibles en la manipulació dels productes i garantir la distància mínima entre persones. 


MEDI AMBIENT
	Expedient Registre Animals Potencialment Perillosos. Renovació llicència d'animals potencialment perillosos

	Favorable
	Tipus de votació: unanimitat

	Vista la sol·licitud de renovació de la inscripció d’un gos de raça considerat potencialment perillós en el Registre d'Animals Potencialment Perillosos d'aquest Ajuntament:
Raça: American Stanfforshired Terrie
Data naixement: 28 d’abril de 2014
Registre censal municipal: 656
Codi microxip: 941000015094152;
Vist que per acord de la Junta de Govern Local de 2 de març de 2015, s’ordenà la inscripció de l’esmentat animal al Registre d’Animals Potencialment Perillosos d’aquest Ajuntament;
Vist el que disposa la Llei10/1999, de 30 de juliol, de la Generalitat de Catalunya, sobre tinença de gossos considerats potencialment perillosos i els articles 3 i 4 de l'Ordenança reguladora de la tinença, comerç i recollida d'animals de companyia de l'Ajuntament de Solsona, aprovada pel Ple el dia 30 d’octubre de 2013 i publicada al BOP de Lleida, núm. 4, del dia 8 de gener de 2014;
Examinada la documentació que acompanya la sol·licitud, vist l'informe emès per Secretaria, i de conformitat amb allò que estableix l'article en 21.1.s) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret de l’Alcaldia 125/2019, de 7 de juliol, i per unanimitat dels assistents, acorda:
Primer. Renovar la inscripció de l'animal en el Registre Municipal d'Animals Potencialment Perillosos, el número d'inscripció del qual serà 26-2020 12 28:
Raça: American Stanfforshired Terrie
Data naixement: 28 d’abril de 2014
Registre censal municipal: 656
Codi microxip: 941000015094152
Assegurança de l’animal: Mapfre Familiar, pòlissa núm. 904-1480333994.
Segon. Notificar aquesta resolució a la interessada tot indicant els recursos procedents i realitzar els assentaments oportuns.


MERCAT
	Expedient 1262/2020. Canvi de titular parada mercat setmanal de Solsona de venda no sedentària

	Favorable
	Tipus de votació: unanimitat

	Vist que la Junta de Govern Local de 9 d’octubre de 2017 va atorgar la titularitat d’una parada no alimentària al mercat de Solsona de 5 metres amb el número de reserva 35;
Vist que el dia 31 de juliol de 2020, la persona interessada va presentar una instància (número de registre 2220-E-RC-1708) sol·licitant el canvi de titularitat a favor del seu fill;
Vist que la Junta de Govern Local de 10 d’agost del 2020 va aprovar permetre el canvi de titularitat quan aportessin la documentació requerida;
Vist que la documentació ha estat aportada tal com consta a l’expedient 1262/2020;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1. Aprovar el canvi de nom.
2. Notificar a ambdós els acords presos.


PERSONAL
	Expedient 1672/2020. Convocatòria C07/2020. Contractació d'un tècnic/a dinamitzador/a del nucli antic. Projecte Treball als Barris 2020

	Favorable
	Tipus de votació: unanimitat

	Vist que la Junta de Govern Local en la sessió del dia 26 d’octubre de 2020 aprovà les bases de la convocatòria per la contractació d’un tècnic/a dinamitzador/a del nucli antic dins el projecte “Treball als Barris”, com a personal laboral temporal a jornada completa (codi de convocatòria C07/2020), per torn lliure i constitució d’una borsa de treball;
Vist que aquest lloc de treball només serà efectiu en el cas de resolució positiva de la sol·licitud al SOC de finançament del projecte;
Vistes les bases reguladores que regeixen la convocatòria, publicades al BOP de Lleida núm. 217 del dia 10 de novembre de 2020, al taulell d’anuncis i al web de l’Ajuntament de Solsona;
Vista la proposta de nomenament del tribunal qualificador en relació amb les proves de selecció per la contractació d’un tècnic/a dinamitzador/a del nucli antic dins el projecte “Treball als Barris”, com a personal laboral temporal a jornada completa (codi de convocatòria C07/2020), per torn lliure i constitució d’una borsa de treball;
Vist l'acord de la Junta de Govern Local, de 14 de desembre de 2020, on es va aprovar la proposta del tribunal qualificador i es va proposar, per quan sigui efectiva la resolució positiva de la sol·licitud al SOC per al finançament del projecte «Pla d’acció per a l’impuls del desenvolupament local de Cardona i Solsona a través de la col·laboració públic privada», la contractació d‘Aleix Solé i Sellarés mitjançant un contracte laboral temporal de tècnic dinamitzador del nucli antic, com a tècnic d’ocupació i desenvolupament local tipus A2 per treballar en el projecte «Treball als Barris»;
Vista la resolució del Servei d’Ocupació de Catalunya de 22 de desembre de 2020, on es resol atorgar a l’Ajuntament de Solsona una subvenció per a la contractació d’un tècnic per executar El Programa E: "Dinamització econòmica i social del nucli antic de Solsona" durant un període de 10 mesos a  temps complet (exp. CTB-26/20);
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda contractar Aleix Solé i Sellarés durant un període de 10 mesos a temps complet, a partir del dia 30 de desembre de 2020 i fins el 29 d'octubre de 2021, per ocupar el lloc de treball de tècnic dinamitzador del nucli antic, per executar el projecte inclòs a l’expedient CTB-26/20.


	Expedient 1677/2020. Formalització contracte – lloc de treball de tècnica d’inserció laboral (expedient CTB-26/20)

	Favorable
	Tipus de votació: unanimitat

	Vist que la Junta de Govern Local, de 20 d’octubre de 2014, va aprovar les bases reguladores de la convocatòria de concurs lliure per a la contractació laboral temporal a temps complet d’una plaça de tècnic/a d’inserció laboral amb competències com a coach;
Vist que tant la convocatòria com les bases aprovades es van publicar al web municipal i al BOP de Lleida núm. 205 de 27 d’octubre de 2014;
Vistes les actes del tribunal qualificador dels dies 3 i 12 de desembre de 2014 i l’escrit de renúncia de l’aspirant amb més puntuació, es proposa la contractació de IRC per haver estat el segon aspirant que ha obtingut millor puntuació;
Vista la resolució del servei d’Ocupació de Catalunya de data 10 de desembre de 2014, on es resol atorgar a l’Ajuntament de Solsona una subvenció per contractar un dispositiu d’inserció sociolaboral per un període de 12 mesos, d’acord amb l’Ordre EMO/225/2014 de 22 de juliol;
Vista la sol·licitud de subvenció per a la contractació de dos tècnics d’inserció laboral a temps complet, presentada per aquest ajuntament en data 22 de maig de 2015, d’acord amb la Resolució EMO/758/2015, de 17 d’abril;
Vista la resolució del Servei d’Ocupació de Catalunya de data 21 d’octubre de 2015, on es resol atorgar a l’Ajuntament de Solsona una subvenció per a la contractació de dos tècnics d’inserció laboral entre d’altres projectes, (exp. LTB-074/15);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 30 de setembre de 2016, d’acord amb la Resolució TSF/1694/2016, de 7 de juliol;
Vista la resolució del Servei d’Ocupació de Catalunya de 13 de desembre de 2016, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-093/16);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 31 de juliol de 2017, d’acord amb la Resolució TSF/1324/2017, de 25 de maig;
Vista la resolució del Servei d’Ocupació de Catalunya d’11 de desembre de 2017, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-033/17);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 28 de setembre de 2018, d’acord amb la Resolució TSF/1867/2018, de 24 de juliol;
Vista la resolució del Servei d’Ocupació de Catalunya de 5 de desembre de 2018, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-030/18);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 27 de setembre de 2019, d’acord amb la Resolució TSF/1847/2019, de 26 de juny;
Vista la resolució del Servei d’Ocupació de Catalunya de 17 de desembre de 2019, on es resol atorgar a l’Ajuntament de Solsona una subvenció per a la contractació d’un tècnic d’inserció durant un any a temps complet (exp. CTB-047/19);
Vista la sol·licitud de subvenció per a la contractació d’un tècnic d’inserció laboral a temps complet, entre d’altres projectes, presentada per aquest ajuntament en data 26 de novembre de 2020, d’acord amb la Resolució TSF/2902/2020, d'11 de novembre, per la qual s'obre la convocatòria per a l'any 2020 per a la concessió de subvencions destinades al "Programa de suport als territoris amb majors necessitats de reequilibri territorial i social: Projecte Treball als Barris";
Vista la resolució del Servei d’Ocupació de Catalunya de 22 de desembre de 2020, on es resol atorgar a l’Ajuntament de Solsona una subvenció per a la contractació d’un tècnic d’inserció durant un període de 10 mesos a temps complet (exp. CTB-26/20);
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda contractar Isabel Rodríguez Castillo durant un període de 10 mesos a temps complet, a partir del dia 1 de gener de 2021 i fins el 31 d'octubre de 2021, per ocupar el lloc de treball de tècnica d’inserció laboral, per executar el projecte inclòs a l’expedient CTB-26/20.


SUBVENCIONS
	Expedient 2049/2020. Associació Melhfa amb el poble Sahrauí (Solsonès-Urgell-Segarra) – ajut projecte acollida infants sahrauís

	Favorable
	Tipus de votació: unanimitat

	Vista la sol·licitud de l'Associació Melhfa amb el poble Sahrauí (Solsonès-Urgell-Segarra-Noguera), en què demana que l'Ajuntament doni suport i ajut econòmic al projecte d'acolliment d'infants sahrauís que tindrà lloc els mesos de juliol i agost de 2021;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de cinc-cents vint euros (520,00 €) per a un infant acollit per una família de Solsona.


URBANISME
	Expedient 1983/2020. Llicència urbanística – rehabilitació d'un balcó d'un edifici

	Favorable
	Tipus de votació: unanimitat

	Vista la sol·licitud de llicència per a la rehabilitació d'un balcó (exp. Mn2020/112);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que caldrà sol·licitar llicència per a l’ocupació de la via pública pel que fa a la possible afectació del carrer durant les obres, si és el cas.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


 
	Expedient 2064/2020. Informe tècnic – incendi amb afectació estructural

	Favorable
	Tipus de votació: unanimitat

	Vista la sol·licitud de documentació de què disposi l'Ajuntament en relació a l'incendi produït la nit del 26 al 27 de desembre de 2020 al 2n pis de l'edifici de la seva propietat situat al carrer de Llobera, 35;
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda trametre a la sol·licitant l’informe emès per l’arquitecta municipal.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

